paragraph_text: Glavočić Bathov (lat. Pomatoschistus bathi) riba je iz porodice glavoča (lat. Gobiidae). Ova mala ribica naraste samo do 3 cm duljine, a živi na pješčanom dnu, na dubinama do 20 m. Duguljastog je tijela, vretenastog oblika, tupaste glave, zaobljene repne peraje. Boja tijela mu je smeđe siva, slična boji pjeska, s brojnim tamnijim prugama i mrljama, koje su brojnije kod mužjaka. Hrani se kopepodima i sitnim račićima.